《赠溪干公八十》
明代·杭淮

黄金横带发如银，年跻八十逾精神；三月生辰好时节，高楼结绮临长春。

白鹿献花来在户，蹲蹲舞兮坎坎鼓；持问南山松与柏，寿算与之谁比数。

作者简介：（1462—1538）明常州宜兴人，字东卿，号复溪。杭济弟。弘治十二年进士，授刑部主事，迁员外郎。正德间历云南提学副使，累官右副都御史致仕。与兄济并负诗名。有《双溪诗集》、《二杭集》。